ઈંટરનૅટનો ઉપયોગ કરતાં હજારો ગુજરાતીઓનો મોટો ભાગ હજી અંગ્રેજીમાં જ વ્યવહાર કરે છે,ગુજ.ફોંટ્સના અભાવે અને ગુજરાતીમાં ટેવ ન હોવાને કારણે ! “જ્યાં એક ગુજરાતી ત્યાં ગુજરાત” એ વાત જાણીતી અને માનીતી છે પણ ગુર્જરીનાં આજનાં સંતાનો ભાષાના એક તાંતણે હજી પણ જોડાયાં નથી એ પણ કરુણ વાસ્તવીકતા છે ! માતૃભાષા ભુલાતી જાય છે;એ મૃત:પ્રાય પરીસ્થીતીએ પહોંચી રહી છે ત્યારે એને ઉત્તમ પ્રકારનું વાચન પુરું પાડીને માતૃભાષા તરફ વાળવાનું અત્યંત મહત્વનું બની ગયું છે.